**Referat fra foreldremøte 5.trinn 28.02.18**

Det var først et fellesopplegg for flere trinn med foredrag i gymsalen: «Digital læring v/ Odin Nøsen»

Foredraget vil etter hvert bli lagt på nettsidene til skolen: <http://www.minskole.no/buggeland>

Etter foredraget samlet foresatte og lærerne på 5.trinn seg på personalrommet. Lærerne ønsket velkommen og informerte om følgende:

**1) Lesing og skriving:** (som egentlig gjelder samtlige fag…)

Trinnet hadde gode resultater på nasjonale prøver men det er alltid noe å jobbe med.

Det er laget en tiltaksplan for LESEFORSTÅELSE, viktig at elevene forstår det de leser! God leseflyt øker også leseforståelsen, derfor viktig også å jobbe med flyten i lesingen.

Aski raski brukes på skolen, kan også med fordel brukes hjemme ☺.

Når vi hjelper med leksene: gi dem mestringsfølelse, barna trenger bekreftelse på at de forstår hva oppgaven ber dem om. Ikke hjelp dem med å finne svaret- spør heller om de har forstått hva som står i oppgaven, hva de skal gjøre for å løse den.

Elevene skriver i alle fag, det er viktig å kunne skrive for å lære.

De jobber på skolen med korte tekster der de skal tenke, reflektere og diskutere rundt det de har lest, det er viktig for å øke leseforståelsen.

**2) Regning**

Det er mye lesing også i regning og det er ofte tekstoppgavene i regning som er utfordrende for elevene. Få elevene til å finne ut: Hva er det de spør om? Et tips kan være å se nederst i selve oppgaveteksten.

Lærerne følger opp det de har å jobbe med ut ifra resultater på nasjonale prøver.

Det har vært spesielt kjekt for elevene å jobbe med regneark på chromebook.

Denne uka har elevene hatt halvårsprøve i Multi, resultatene vil dere få på vårens foreldresamtaler.

Elevene får snart ny grunnbok i regning, husk å legge bokbind på denne når de får den med hjem!

Trinnet har igjen tatt i bruk «smart-øving» både på skolen og i lekser. Husk at elevene må bruke smart-øving boka til å kladde i, vise regneoperasjonen/hvordan de har kommet frem til svaret.

Vi foreldre ble oppfordret til å jevnlig hjelpe elevene med å øve på/holde ved like gangetabellen.

**3) Engelsk:**

Elevene har begynt med nivåbok i engelsk. Det er meningen at de skal lese i denne hver dag.

De bytter nivåbok hver torsdag og elevene velger selv nivå (men lærerne forsøker å følge med på dette). Hver uke har de i oppgave å skrive minst tre setninger om hva nivåboka handler om.

Elevene har fått lenke på chromebook til et program som kan lese ord/setninger for dem slik at de kan høre og lære uttalen.

**4) Det sosiale:**

Trinnet fungerer veldig bra, klassene fungerer også bra, de er en godt sammensveiset gjeng.

Dette må likevel ikke bli en hvilepute og det jobbes kontinuerlig med det sosiale. De har bla blikktime hver uke der de bla jobber med månedens sosiale mål og de tar fortløpende opp situasjoner som ev oppstår i skolehverdagen.

Det har vært gjennomført trivselsundersøkelse; Buggeland skole scorer over gjennomsnittet i Sandnes på flere punkter:

* Elevene trives på skolen
* Alle har noen å være sammen med
* Elevene er motiverte
* De gleder seg til å gå på skolen

Husk likevel på; elevene nærmer seg puberteten og det merkes. Ting som før var små kan nå plutselig blir store.

Vi som foreldre må også følge med, jobbe sammen, kontakte hverandre om ting ev skjer hjemme- husk å inkluderer lærer dersom dere tenker at det er nødvending!

**5) Gym:**

Husk sko! Uten sko oppstår det lett skader! De får derfor ikke delta i gymtimen uten gymsko.

De har stort sett innegym nå, men vil ha utegym så snart været tillater det. Lærerne vil gi beskjed om når det blir aktuelt med utegym slik at elevene får med seg nødvendie klær til utegym hjemmefra.

**6) Foreldrekontaktene:**

-Klassekonto. Her er litt penger nå som vi håper vi får brukt til å gjøre noe gøy for elevene ☺.

-Årshjul: husk å følge opp dette!!! Det er fort gjort å glemme i en travel hverdag og foreldrekontaktene skal følge opp med å minne om dette på facebookgruppa til trinnet når det nærmer seg en aktivitet.

-Sosiale medier. Vi foreldre må følge med!!! Pass på at ingen blir holdt utenfor. Gi beskjed dersom noen føler at noe er ugreit. Vi må ha lav terskel for å ta kontakt oss foreldre imellom eller ev med lærere. Viktig at vi lærer ungene nettvett!

-Valg. Trinnet har fra høsten av følgende representanter:

Foreldrekontakter:

•Lars-Ivar Folgerø, larsivar@gmail.com, 93639160, 5 A

•Ragnhild Brueland, frost.frisor@lyse.net, 98041358, 5 A

•Eivind Eskerud, eivind.eskerud@swegon.no, 92280476, 5 A

•Arild Iden, arid@trucknor.no, 99792183, 5 A

Representanter til FAU arbeidsgruppe 3:

•Kristel Halvorsen, kriha.kh@gmail.com, 99294549, 5A

•Irene Haugen Iden, irenehaugen@hotmail.com, 5 A

Vara til FAU

•Kari Winther Malde, kariims@gmail.com, 98651521, 5 B

•Heidi Klaveness, heidi.klaveness@gmail.com, 97025077, 5 B